Juba 1912. aasta oktoobris oli alanud uus sõjategevus  Tiibeti idapiirkondades. Tiibeti-Hiina ning Briti-Hiina konflikti lahenduseks korraldati Simlas oktoobris 1913 konverents. Tiibeti ametlik seisukoht 1906. aasta Briti-Hiina konventsiooni kohta oli, et kuna Tiibet selles lepingus ei osalenud, siis pole see leping kolmele valitsusele siduv. Hiina seisukoht oli, et Hiina sai Tiibeti süverääniks 1793. aastal, et Tiibet on HV lahutamatu osa ning et Hiina kätte peab jääma Tiibeti välispoliitika ja kaitsepoliitika juhtimine. Hiina delegatsioonile surve avaldamiseks  kirjutasid Briti ja Tiibeti delegatsioonid nn. Simla konventsioonile alla kahekesi, jättes Hiinale võimaluse sellega liitumiseks, ent kuni selleni ei pidanud Hiinal olema mingeid sellest lepingust tulenevaid õigusi.